Če ne upoštevamo nekega Ripuarca, za katerega Jordanes v "Getiki" piše, da se je v pomožnih enotah Flavija Ecija boril v bitki na Katalunskih poljih leta 451, je Ripuarske Franke prvi omenil "Gregor Tourski" v "Historii Francorum". Gregor pravi, da je salijski kralj Klodvik I., prvi kralj vseh Frankov in prvi, ki se je spreobrnil v krščanstvo, podjarmil pred tem neodvisne Ripuarce.